b'\n_START_ARTICLE_\nPharrell Williams\n_START_SECTION_\nRaniji \xc5\xbeivot (1973. \xe2\x80\x93 1991.)\n_START_PARAGRAPH_\nPharrell Williams je ro\xc4\x91en 5. travnja 1973. godine u Virginiji. Ro\xc4\x91en je kao najstariji od tri sina Carolyn i Pharoaha Williamsa. U sedmom razredu je upoznao Chada Huga u ljetnom kampu gdje je Williams svirao klavijature i bubnjeve, a Hugo tenorski saksofon. Williams je poha\xc4\x91ao srednju \xc5\xa1kolu Princess Anne gdje je svirao u \xc5\xa1kolskom bendu. U devedesetima je formirao rock/R&B grupu The Neptunes. Poslije je u\xc5\xa1ao u srednjo\xc5\xa1kolski talent show gdje je njegov talent prepoznao Teddy Riley. Poslije zavr\xc5\xa1etka srednje \xc5\xa1kole udru\xc5\xbeili su se sa Rileyjem u grupu.\n_START_SECTION_\nPo\xc4\x8detak karijere (1992. \xe2\x80\x93 2001.)\n_START_PARAGRAPH_\nKroz rad s Rileyjem Williams je napisao refren hit singla "Rump Shaker" grupe Wreckx-n-Effect iz 1992. godine. Dvije godine poslije Hugo i Williams su osnovali duo The Neptunes. Godine 1999. duo je po\xc4\x8deo raditi s pjeva\xc4\x8dicom Kelis snimaju\xc4\x87i njen prvi album Kaleidoscope. Hit singl s Mystikalom "Shake Ya Ass" Williams snima 2001. godine.\n_START_SECTION_\nIn Search of..., Clipse i Fly or Die (2001. \xe2\x80\x93 2004.)\n_START_PARAGRAPH_\nGodine 2001. The Neptunes rade na singlu "I\'m a Slave 4 U", ameri\xc4\x8dke pjeva\xc4\x8dice Britney Spears. I tim singlom The Neptunes prvi put osvajaju broj jedan u svijetu. Iste godine N.E.R.D objavljuje prvi album In Search of.... Williams je 1993. godine po\xc4\x8deo sura\xc4\x91ivati s rep duom Clipse. Godine 2002. The Neptunes dose\xc5\xbeu prvo mjesto u SAD-u s Nellyjevim singlom "Hot in Herre". U o\xc5\xbeujku iste godine The Neptunes su bili imenovani za producente godine. The Neptunes objavljuju svoj album The Neptunes Present... Clones 2003. godine. N.E.R.D-ov drugi funk-rock album, Fly or Die objavljen je u o\xc5\xbeujku 2004. godine. Na dodjelama Grammy nagrada 2004. godine Williams je oti\xc5\xa1ao s dvije nagrade: producent godine i najbolji pop vokal. Od 2001. godine gostuje na svakom albumu rap izvo\xc4\x91a\xc4\x8da Snoop Dogga.\n_START_SECTION_\nDebitantski album i suradnje (2005. \xe2\x80\x93 danas)\n_START_PARAGRAPH_\n9. rujna 2005. Williams objavljuje singl "Can I Have It Like That" u suradnji sa Gwen Stefani sa svog prvog albuma In My Mind. Godine 2006. Williams sura\xc4\x91uje sa Clipseom na njihovom drugom albumu Hell Hath No Fury. U travnju 2008. godine Madonna je objavila svoj jedanaesti album Hard Candy gdje je Williams sura\xc4\x91ivao kao producent i vokal. Pharrell je sura\xc4\x91ivao sa kolumbijskom pjeva\xc4\x8dicom Shakirom na pjesmama "Did it Again", "Why Wait", "Good Stuff" i "Long Time". Pharrell je u 2009. godini sura\xc4\x91ivao s Gameom, Snoop Doggom, Kid Cudijem i Busta Rhymesom.\n_START_SECTION_\nGlazbeni stil\n_START_PARAGRAPH_\nWilliams ima glas kontratenora. On op\xc4\x87enito pjeva falseto, pogotovo na refrenu pjesme. Williams obuhva\xc4\x87a \xc5\xa1irok raspon \xc5\xbeanrova: pop, hip hop, R&B, rock i funk. Njegovi stihovi opisuju djetinjstvo, obitelj i vjeru. Williamsa uspore\xc4\x91uju sa Michaelom Jacksonom, Stevieom Wonderom i Marvinom Gayeom.\n_START_SECTION_\nOsobni \xc5\xbeivot\n_START_PARAGRAPH_\nWilliams je 2005. godine progla\xc5\xa1en najbolje odjevenim mu\xc5\xa1karcem. Obo\xc5\xbeavatelj je serije Zvjezdane staze. Pharrell u svojoj gara\xc5\xbei posjeduje Ferrari Enzo.'